Фолиевата киселина спомага за намаляване на риска от вродени дефекти на гръбначния стълб и мозъка, познати като дефекти на невралната тръба. Тя също така помага на тялото да създава нови клетки. Необходима е още в начален стадий на бременността. Най-добре е да приемате фолиева киселина като хранителна добавка, която да Ви осигури прием на 400 мкг/ ден. За повече информация и за да сте сигурна, че тази информация е валидна за вас- консултирайте се с Вашият лекар. Фолиевата киселина присъства и в тъмнозелените листни зеленчуци, сушения боб и грах, в портокалите и зърнените храни.